Návrh
na poskytnutie odmien prednostom krajských stavebných úradov za kvalitné plnenie služobných úloh v I. polroku 2008

V súlade s ustanovením § 102 ods. 1 a § 94 ods. 1 písm. a) zákona č. 312/2001 Z.z. o štátnej službe a o zmene a doplnení niektorých zákonov v znení neskorších predpisov navrhujem za kvalitné plnenie služobných úloh v I. polroku 2008 poskytnúť odmeny prednostom krajských stavebných úradov nasledovne:

1.	Ing. Mgr. Ján Man
prednosta Krajského stavebného úradu v Bratislave – odmena vo výške 41 000,-Sk
za kvalitné plnenie pracovných úloh, dôsledné riadenie a kontrolovanie výkonu prenesenej štátnej správy vykonávanej obcami ako stavebnými úradmi.

2.	Ing. Ľubomír Antal
prednosta Krajského stavebného úradu v Trnave – odmena vo výške 39 000,-Sk
za zodpovedné splnenie úloh pri tvorbe priemyselného parku pre Samsung Electronics Slovakia LCD Factory a Vodné dielo Sereď – Hlohovec. Kvalitné zabezpečovanie a kontrola výkonu prenesenej štátnej správy vykonávanej obcami, dôsledné a včasné plnenie ostatných zverených úloh.

3.	Ing. Juraj  Hamaj
prednosta Krajského stavebného úradu v Trenčíne – odmena vo výške 38 000,- Sk
za kvalitné a dôsledné plnenie úloh pri riadení a kontrole stavieb, najmä pri kontrole hodnotenia stavieb programu rozvoja bývania, aktívnu metodickú pomoc mestám a obciam Trenčianskeho kraja pri riešení zložitej stavebnej problematiky. Aktívnu účasť na príprave pilotného projektu „Výstavba štandardných bytov pre Rómov formou sociálnych podnikov“.

4.	Ing. Zoltán Daniš
prednosta Krajského stavebného úradu v Nitre – odmena vo výške 38 000,-Sk
za kvalitné splnenie stanovených úloh a zodpovedný prístup k práci pri zlepšení a skvalitnení kontrolnej činnosti prenesenej štátnej správy vykonávanej obcami ako stavebnými úradmi. Iniciatívny prístup k zabezpečovaniu úrovne kvality odovzdávaných bytov a zvyšovania podielu spracovaných územných plánov jednotlivých obcí Nitrianskeho kraja.

5.	Ing. Eugen Kozáček
prednosta Krajského stavebného úradu v Žiline – odmena vo výške 42 000,-Sk
za dôsledné, kvalitné a včasné plnenie stanovených úloh, iniciatívny prístup pri zabezpečovaní vybavenia zvýšeného počtu návrhov na vyvlastnenie pre významné stavby diaľnic, ciest a miestnych komunikácii v Žilinskom kraji a zodpovedné riadenie a kontrolu prenesenej štátnej správy vykonávanej obcami ako stavebnými úradmi.

6.	Ing. Miroslav Malejčík
prednosta Krajského stavebného úradu v Banskej Bystrici – odmena vo výške 40 000,-Sk
za kvalitné riadenie a komplexné zabezpečenie činnosti úradu, zodpovednú prípravu projektov na čerpanie finančných prostriedkov z programu „Podpora rozvoja bývania“ a ŠFRB na rok 2008 a aktívnu metodickú pomoc poskytovanú obciam pri riešení stavebnej problematiky.

7.	Ing. Matej Styk
prednosta Krajského stavebného úradu v Prešove – odmena vo výške 40 000,-Sk
za kvalitné splnenie úloh a zodpovedný prístup k práci, včasné a zodpovedné splnenie stanovených úloh v oblasti vyvlastnenia pre stavbu „Diaľnica D1 Mengusovce – Jánovce“ a rekonštrukcie a revitalizácie komunikácií v Prešove a Gerlachove.

8.	JUDr. Martin Petruško
prednosta Krajského stavebného úradu v Košiciach – odmena vo výške 42 000,-Sk
za kvalitné a včasné plnenie zverených úloh, samostatnosť a iniciatívnosť pri zvyšovaní výkonnosti a kvality práce úradu a dôsledné riadenie výkonu prenesenej štátnej správy vykonávanej obcami ako stavebnými úradmi. Za aktívnu účasť pri etablovaní priemyselného parku v územnom obvode Košického kraja.

Odmeny budú vyplatené z limitov mzdových prostriedkov krajských stavebných úradov určených v rozpočte na rok 2008.